钦定古今图书集成/理学汇编/文学典/第114卷 > 王应斗
## 钦定古今图书集成/理学汇编/文学典/第114卷 > 王应斗

按《湖广通志》：“应斗，字天喉，一字北垣，崇阳人。天启壬
戌进士，授鄱阳令。举卓异，考选云南道御史，屡抗疏
直言。柄臣驱逐异己，下于理，旋释归。著述有《晴雪轩
稿》《湛辉阁集》《凌沧草》”、“《怡云草》，藏于家。”

===盛鸣世===按《列朝诗集》，鸣世字太古，中都人。本富家，入赀为国
子生。能诗，攻苦不苟作，善奕棋，如唐人所谓“居第二
品。出游人间，福清相公雅与相善，亦喜其善奕而已。
而太古雅自重其诗，借方罫以玩世，不屑以诗名混
时流也。居福清邸中，福清将引为中翰，不果归。游金
陵，卒于家。”有《谷中集》三卷，不甚传于世，同时为诗者，
皆未之称也。新安闵生辑《明布衣诗》，多载其五言今
体。余观其剪刻鲜净，措置清稳，尽削常调，实为一时
之儁。如“鸟啼白门夜，月上一楼霜”，钱郎复生，何以过
此？又“就石分泉冷，和钟杵药匀。”今人冥搜极索，未易
有此佳句也。余初得《太古诗》，再欲置之灯下翻阅，见
“月上一楼霜”之句，如有光芒侧出，行间三复，始大异
之。林茂之叹曰：“世无知盛太古者矣。岂非其精华不
死，浮动于楮墨之上，迎而相告与？”